થરાદ તાલુકાના પીલુડા કરબુણ રોડ પર સોમવારની સાંજના સુમારે બે મોટરસાયકલ વચ્ચે ધડાકાભેર અક્સ્માત સર્જાવા પામ્યો હતો.જેમાં મોટરસાયકલ પર જઇ રહેલા રાજસ્થાનના બે મોટરસાયકલ સવાર પૈકી ઝેરવાડાના બાઇકચાલકનું મોત નિપજ્યું હતું.જ્યારે થરાદના પીલુડા ગામના દિનેશભાઇ વજીરને ઇજાઓ થવા પામી હતી.જેમને સારવાર માટે શહેરની હોસ્પીટલમાં ખસેડવામાં આવ્યો હતો. જોકે થરાદ પોલીસે આઠ વાગ્યા સુધી આ બનાવની ફરીયાદ નહી આવી હોવાનું જણાવ્યું હતું.આ બનાવથી અરેરાટી મચવા પામી હતી.